armvectores/hy_wikipedia_2023 huggingface dataset:
Սարդան (Լուդյանայի վտակ)

Սարդան (ռուս.՝ Сардан), գետ Ռուսաստանում, հոսում է Նոլինսկի շրջանում, Կիրովի մարզում։ Գետաբերանը տեղակայված է Լուդյանա գետի ձախ ափին՝ 59 կմ հեռավորության վրա։ Գետի երկարությունը 19 կմ է։
Գետի ակունքը գտնվում է Վերին Կամայի բարձունքում, Զալազնա գյուղից 10 կմ հյուսիս-արևելք։ Գետը հոսում է հարավ-արևմուտք ապա հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037761
Հիդրոլոգիական ուսումնասիրությունների կոդը - 111103776
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալայա Խայչա

Մալայա Խայչա (ուկրաիներեն՝ Мала Хайча), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1950 թվականին։
2001 թվականի տվյալներով Մալայա Խայչա գյուղում բնակվում էր 368 մարդ։ Բնակավայրը զբաղեցնում է 0,178 կմ² տարածք։ Բնակչության խտությունը կազմում էր 2067,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաքս Փարքեր

Մաքս Փարքեր (անգլ.՝ Max Parker, փետրվարի 8, 1992(1992-02-08), Մանչեսթեր, Մեծ Մանչեսթեր, Միացյալ Թագավորություն), բրիտանացի դերասան և մոդել։


== Կենսագրություն ==
Ծնվել է 1992 թվականի փետրվարի 8-ին Մանչեստր քաղաքում։ Դերասանական կրթություն ստացել է Լոնդոնի գեղարվեստի դպրոցներում։


== Կարիերա ==
2016 թվականի կատարել է իր առաջնաելույթը «Իմ լավագույն ընկերուհին» հեռուստաֆիլմում։ Մինչ հայտնությունը ստանալը խաղացել է թատրոնում։ Անվանակարգվել է 2018 թվականին թատերական մրցանակաբաշխությանը Շեֆիլդում բեմադրված «Օզ երկրի հրաշագործը» մյուզիքլում Երկաթե անտառահատի դերակատարման համար։ Նույն թվականին սկսել է կրկնվող դեր կատարել բրիտանական «Անհաջող դեպքեր» հեռուստասերիալում։
2019 թվականին էպիզոդիկ դերակատարում է ունեցել «Աշխարհն այրվում է» ռազմական հեռուստասերիալում։ Նույն թվականին կրկնվող դերակատարում է ունեցել բրիտանկան «Էմերդեյլ» հեռուստասերիալում։ Նկարահանվել է 72 էպիզոդում՝ մինչև 2021 թվականը։
2020 թվականին դերակատարում է ունեցել բրիտանկան «Քաղցր ցանկություններ» հեռուստասերիալում, նրա կողմից ներկայացված հրուշակագործական բառերը ստեղծել է իսրայելցի շեֆ խոհարար Յոթամ Օթոլենգին։
2022 թվականին նկարահանվել է «Վամպիրների ակադեմիա» հեռուստասերիալում։ Նույն թվականին Էմի Ջեյմս Քելլիի հետ նկարահանվել է «Արյուն, թագ և սեքս» մինի սերիալում, որտեղ կատարել Անգլիայի թագավոր Հենրի VIII-ի դերը։


== Անձնական կյանք ==
Քամինգ աութ կատարել է 2020 թվականին, ինստագրամյան կայքէջում հրապարակելով իր զուգընկերոջ՝ Քրիս Մոքերիի հետ լուսանկար։


== Ֆիլմագրություն ==


== Ծանոթագրություններ ==
Ուգլևիկ (համայնք)

Անվան այլ կիրառումների համար տե՛ս՝ Ուգլևիկ (այլ կիրառումներ)Ուգլևիկ համայնք (սերբ.՝ Општина Угљевик), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Ուգլևիկ քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 16538 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 25 բնակավայրեր, որոնց թվում է Ուգլևիկ քաղաքը։


== Ծանոթագրություններ ==
Գրիգոր Գաբրիելյան (դերասան)

Անվան այլ կիրառումների համար տե՛ս՝ Գրիգոր Գաբրիելյան (այլ կիրառումներ)
Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Գրիգոր Բաղդասարի Գաբրիելյան (դեկտեմբերի 2, 1951(1951-12-02), Երևան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2015)։


== Կենսագրություն ==
Գրիգոր Գաբրիելյանը ծնվել է Երևանում։ Ավարտել է «Հայֆիլմ» կինոստուդիային կից դերասանական ստուդիան՝ Արման Մանարյանի արվեստանոցը, 1978 թվականին՝ Երևանի գեղարվեստա-թատերական ինստիտուտը` Ռաֆայել Ջրբաշյանի արվեստանոցը։ Հրաչյա Ղափլանյանի հրավերով 1974 թվականից Երևանի Հրաչյա Ղափլանյանի անվան պետական դրամատիկական թատրոնի դերասան է։ Ուսման տարիներին խաղացել է հեռուստաթատրոնում։ Նկարահանվել է նաև ֆիլմերում, հեռուստասերիալներում։


== Դերեր ==
Թատրոնում կերտել է մի շարք մեծ ու փոքր դերեր բազմաթիվ ներկայացումներում։

Հայր Լավրենտիոս՝ Վիլյամ Շեքսպիրի «Ռոմեո և Ջուլիետ»
Ուրվական՝ Վիլյամ Շեքսպիրի «Համլետ»
Դունկան՝ Վիլյամ Շեքսպիրի «Մակբեթ»
Կեսար՝ Վիլյամ Շեքսպիրի «Հուլիոս Կեսար»
Թորոս՝ Մ. Մնացականյանի «Թաղի զավակը»
Գենոլե Մաշու՝ Ի. Ժամյակի «Վճարովի պատրանք»
Կոմանդոր՝ Գ. Ֆիգեյրդուի «Դոն Ժուան»
Ռոմանի հայր՝ Վ. Սիգարևի «Արնախումի ընտանիքը»
Շվեդով Նիկոլայ Վասիլևիչ՝ Հրանտ Մաթևոսյանի «Չեզոք գոտի»
Դոն Գրեգորիո՝ Խ. Միլիանի «Ցիանակալիում…կաթով կամ առանց կաթի»
Կոմիտաս՝ Պերճ Զեյթունցյանի «Մեծ լռություն»
Դասախոս՝ Պերճ Զեյթունցյանի «Փարիզյան դատավճիռ»
Գենոլե Մաշու՝ Իվ Ժամյակի «Վճարովի պատրանք»
Իշխան՝ Ֆեոդոր Դոստոևսկու «Անկոչ Աննան»
Մարդ՝ Արմեն Խանդիկյանի, Լևոն Մութաֆյանի «Ձուկն առանց ջրի  կամ… SUICIDE»


== Մրցանակներ, պարգևներ ==
ՀՀ Պետական մրցանակ «Հուլիոս Կեսար» ներկայացման մեջ Կեսարի դերակատարման համար, 2011
ՀՀ վաստակավոր արտիստ (2015)


== Ծանոթագրություններ ==


== Արտաքին հղումներ ==
Գրիգոր Գաբրիելյան
Գրիգոր Գաբրիելյան - ԻՆՔՆԱԳԻՐ(չաշխատող հղում)
Աթենքի դքսություն

Աթենքի դքսություն (հուն․՝ Δουκάτον Αθηνών, ֆր.՝ Duché d'Athènes)), խաչակրաց պետություն Բալկանյան թերակղզում։
Աթենքի դքսությունը գտնվել է ներկայիս Հունաստանի տարածքում և ստեղծվել է չորրորդ խաչակրաց արշավանքից հետո՝ 1202-1204 թվականներին։
Աթենքի դքսությունը իր ստեղծման պահից ի վեր համարվում էր Թեսալոնիկի թագավորության վասալական տերություն։
1224 թվականից Աթենքի դուքսը ընդունեց հարևան Աքայան իշխանության գերակայությունը։ Այն բանից հետո, երբ 1261 թվականին Բյուզանդիայի կայսր Միքայել VIII Պալեոլոգոսը նվաճում է Կոստանդնուպոլիսը, երկու խաչակրաց պետությունները՝ Աթենքի դքսությունը և Աքայան իշխանությունը դառնում են բյուզանդական հողեր։
1318 թվականին երկիր են ներխուժում կատալոնյան բանակները, իսկ ավելի ուշ Աթենքի դքսությունը դառնում է Վենետիկի հանրապետության տարածք։
1456 թվականին օսմանյան նվաճողները գրավում են Հունաստանը։ Այս տարածքներում պետականությունը վերականգնվում է միայն 19-րդ դարում Հունաստանի թագավորության ստեղծմամբ։


== Ծանոթագրություններ ==
Տիիռիմեցա

Տիիռիմեցա (էստ․՝ Tiirimetsa), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սկուբի Դու և KISS. ռոքնռոլի գաղտնիքը

«Սկուբի Դու և KISS. ռոքնռոլի գաղտնիքը» (անգլ.՝ Scooby-Doo! and Kiss: Rock and Roll Mystery), լիամետրաժ նկարված մուլտֆիլմ՝ նկարահանված 2015 թվականին։ Այն Սկուբի Դուի մասին մուլտաշարի 24-րդ մասն է։ Թողարկումը DVD և Blu-ray տեսքով կայացել է 2015 թվականի հուլիսի 21-ին։


== Սյուժե ==
Ֆրեդը, Դեֆնան, Վելման, Շեգգին և Սկուբի Դուն գնում են «Kiss World» կոչվող զվարճանքների այգի, որպեսզի այնտեղ տեսնեն Kiss ռոք խմբին, որի համերգը կայանալու է Հելոուինի նախօրեին։ Ընկերները պետք է գուշակեն, թե ով է թաքվնված Արյունոտ Վհուկի դիմակի տակ, որը փորձում է փչացնել կայանալիք համերգը։


== Դերեր ==


== Մուլտֆիլմում օգտագործված երգեր ==
«Don’t Touch My Ascot»
«Rock and Roll All Nite»
«Love Gun» (գործիքային)
«Shout It Out Loud»
«I Was Made for Lovin’ You»
«Detroit Rock City»
«Modern Day Delilah»Մուլտֆիլմի բոլոր երգերը KISS խմբի երգացանկից են, ներառյալ նաև «Do Not Touch My Ascot» երգը, որը հատուկ գրվել է մուլտֆիլմի համար։


== Ծանոթագրություններ ==


== Արտաքին հղումներ ==
«Սկուբի Դու և KISS. ռոքնռոլի գաղտնիքը»(անգլ.) ֆիլմը Internet Movie Database կայքում
Յան Մորավեկ

Յան Մորավեկ (չեխ․՝ Jan Morávek, նոյեմբերի 1, 1989(1989-11-01), Պրահա, Չեխոսլովակիա), չեխ ֆուտբոլիստ, գերմանական «Աուգսբուրգ» ֆուտբոլային ակումբի կիսապաշտպանն է։


== Կարիերա ==


=== Ակումբային ===
2006 թ․ Մորավեկը պայմանագիր է ստորագրել «Բոհեմիանս 1905» ակումբի հետ։ Այս ակումբում ֆուտբոլիստը մարզվում էր 6 տարեկանից։ Ակումբի կազմում իր մեկնարկային հանդիպումն անցկացրել է 2007 թ․ հունիսի 8-ին, երբ թիմը մրցում էր «Օլոմոուց» ակումբի հետ։ Չեխիայի առաջնությունում իր մեկնարկային հանդիպումն անցկացրել է 2007 թ․ նոյեմբերի 12-ին, երբ թիմը մրցում էր «Սպարտա» ակումբի հետ։
2009 թ․ մարտի 24-ին ֆուտբոլիստը 4 տարվա պայմանագիր է կնքում գերմանական «Շալկե 04» ակումբի հետ։ Տրանսֆերի արժեքը կազմում էր 2.5 մլն եվրո։ Հուլիսի 1֊ին ֆուտբոլիստը պաշտոնապես միանում է նոր ակումբին։
Բունդեսլիգայում իր առաջին հանդիպումն անցկացնում է 2009 թ․ սեպտեմբերի 13-ին, երբ թիմը մրցում էր «Քյոլն» ակումբի հետ։ Առաջին գոլը կարողանում է խփել 2009 թ․ նոյեմբերի 21-ին Հաննովերի դեմ խաղում։ Այդ խաղում Մորավեկը փոխարինման մտավ 90-րդ րոպեին, իսկ գոլը խփեց 91-րդ րոպեին ամրապնդելով թիմի հաղթանակը։
2010 թ․ ամռանը ֆուտբոլիստը վարձավճարով տեղափոխվում է «Կայզերսլաուտերն»։
2011 թ․ դեկտեմբերի 30-ին «Աուգսբուրգը» մինչև մրցաշրջանի ավարտը վարձավճարային պայմանագիր է կնքում Մորավեկի հետ։
2012 թ․ մայիսի 18-ին «Աուգսբուրգը» 2 տարվա պայմանագիր է կնքում Մորավեկի հետ։


=== Ազգային հավաքականի կազմում ===
Մորավեկը խաղացել է Չեխիայի մինչև 18, 19, 20 և 21 տարեկանների հավաքականներում։ 2010 թ․ մարտի 3-ին իր առաջին խաղն է անցկացրել Չեխիայի ազգային հավաքականի կազմում, երբ թիմն ընկերական խաղ էր անցկացնում Շոտլանդիայի ազգային հավաքականի հետ։ Այդ խաղում Մորավեկը երկրորդ խաղակեսում փոխարինեց Պլաշիլին։


== Մրցելույթները ազգային հավաքականի կազմում ==


== Նվաճումներ ==
Գերմանիայի սուպերգավաթակիր ֊ 2011


== Ծանոթագրություններ ==


== Հղումներ ==
Պրոֆիլը transfermarkt.com կայքում(անգլ.)
«Մորավեկը Fotbal.idnes.cz կայքում» (չեխերեն)։ Fotbal.idnes.cz։ Վերցված է 2010-06-29 
Ֆուտբոլիստի էջը worldfootball.net կայքում(անգլ.)
«Մորավեկը Fussballdaten.de կայքում» (գերմաներեն)։ Fussballdaten.de։ Վերցված է 2010-06-29 
Վիճակագրությունը National Football Teams կայքում(անգլ.)
(86) Սեմելե

(86) Սեմելե (անգլ.՝ Semele), աստերոիդ աստերոիդների հիմնական գոտում։ Հայտնաբերվել է 1866 թվականի հունվարի 4-ին Ֆրեդերիխ Տիետժենի կողմից Բեռլինում։
Միջին հեռավորությունը Արեգակից կազմում է 3,11235 ա. մ., առավելագույնը մոտենում է 2,4619 ա. մ. հեռավորության վրա և հեռանում 3,7628 ա. մ., իսկ Երկրի ուղեծրին Սեմելե աստերոիդը նվազագույնը մոտենում է 1,472 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2005,54 երկրային օրվա ընթացքում, իր ուղեծրով շարժվելով միջինում 0,179503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Սեմելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևկաջուր

Սևկաջուր, գետ Հայաստանի Արարատի մարզում՝ Ազատ գետի աջ օժանդակը։ Սկիզբ է առնում Գեղամա լեռների հարավարևմտյան լանջերից և Բարձրաշեն գյուղից 16 կմ արևելք միախառնվում մայր գետին։ Երկարությունը 19 կմ է։


== Ծանոթագրություններ ==
Աղվերան Վերին

Անվան այլ կիրառումների համար տե՛ս՝ Աղվերան (այլ կիրառումներ)Աղվերան Վերին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Արյան պլազմա

Արյան պլազմա (հունարեն՝ πλάσμα - ձևավորված ամեն ինչ), արյան հեղուկ մասը, որում կախված են ձևավոր տարրերը։ Կազմում է արյան 52-61%-ը։ Իրենից ներկայացնում է դեղնավուն թափանցիկ հեղուկ։ Հյուսվածաբանորեն հանդիսանում է արտաբջջային հեղուկ։


== Բաղադրություն ==
Շուրջ 90-92 %-ը ջուր է, որի մեջ լուծված են օրգանական և անօրգանական նյութեր։ Այս նյութերի 7-8 %-ը կազմում են սպիտակուցները, 0,5-1 %-ը՝ ճարպեր են, 0,08-0,12 %-ը ածխաջրերը մասնավորապես գլյուկոզա, 0,9 %-ը անօրգանական աղերը։ Պլազմայի հիմնական սպիտակուցներն են. ալբումիններ (55-65 %), α1-գլոբուլիններ (2-4 %), α2-գլոբուլիններ (6-12 %), β-գլոբուլիններ (8-12 %), γ-գլոբուլիններ (2-4 %) և ֆիբրինոգեն (0,2-0,4 %)։
Անօրգանական աղերը զանազան էլեկտրոլիտներ են և հանդես են գալիս նատրիումի, կալցիումի, մագնեզիումի, կալիումի և այլ կատիոնների քլորիդների, բիկարբոնատների, ‎ֆոսֆատների, սուլֆատների և այլ աղերի ձևով։ Սրանք կատարում են մի շարք ‎ֆունկցիաներ՝

սրանցով է պայմանավորված արյան պլազմայի օսմոսային ճնշումը,
մասնակցում են արյան PH-ի կարգավորմանը, CO2 –ի փոխադրմանը,
մասնակցում են արյան մակարդման պրոցեսներին,
ակտիվացնում ‎են ֆերմենտներին,
բջիջների միկրոմիջավայրում մասնակցում են դրդման պրոցեսի առաջացմանը,
սպիտակուցների, կամ օրգանական թթուների հետ կապված վիճակում, հասնում են տարբեր օրգաններ և հյուսվածքներ։Իրենց քանակով և նշանակությամբ առավել կարևոր են սպիտակուցները։ Պլազմայում գոյություն ունեն շուրջ 200 տեսակի սպիտակուցներ, որոնք բաժանվում են երեք խմբի՝ ալբումիններ, գլոբուլիններ և ‎ֆիբրինոգեն։ Ալբումիններով է պայմանավորված պլազմայի կոլոիդ վիճակի կայունությունը և արյան կախույթային վիճակը, իրենց մակերեսի վրա փոխադրում են ճարպաթթուներ, բիլիռուբին, ստերոիդ հորմոններ, լեղաթթուների աղեր, թիրոքսինի և կալցիումի իոնների մի մասը։

α-գլոբուլինների մեծ մասը միացած է ածխաջրերի հետ, առաջացնելով գլիկոպրոտեիդներ։ Հանդես են գալիս որպես սպիտակուցալուծ ‎ֆերմենտների արգելակիչներ, կամ հորմոնների, միկրոտարրերի, վիտամինների փոխադրիչներ։
β-գլոբուլինները մեծ խնամակցություն ունեն լիպիդների հետ։
γ-գլոբուլինները կոչվում են իմունոգլոբուլիններ և համարվում են իմունիտետն ապահովող հակամարմիններ։


== Արյան պլազմայի ֆունկցիաները ==
Արյան պլազմայի սպիտակուցների ‎ֆունկցիաներն են՝

ապահովում են պլազմայի օնկոսային ճնշումը,
արյան թթվա-հիմնային հաշվեկշռի կարգավորում,
ալբումինների և գլոբուլինների հարաբերությամբ արյան ձևավոր տարրերի կախույթային վիճակը հետևաբար ԷՆԱ-ն
պայմանավորում են պլազմայի մածուծիկությունը,
մասնակցում են ոչ սպեցի‎ֆիկ պաշտպանական ռեակցիաներին,
իրականացնում են հումորալ իմունիտետը,
փոխադրում են ածխաջրեր, լիպիդներ, հորմոններ, վիտամիններ, միկրոտարրեր,
մասնակցում են արյան մակարդմանը, ‎ֆիբրինոգենը հանդիսանում է մակարդման ամենակարևոր գործոններից մեկը։


== Գրականություն ==
Մարդու ֆիզիոլոգիայի հիմունքներ։ Դասագիրք բարձրագույն ուսումնական հաստատությունների համար։ Դ.Ն.Խուդավերդյանի և Վ.Բ.Ֆանարջյանի խմբագրությամբ։ Երևան, 1998։


== Արտաքին հղումներ ==
Առաջին օգնություն։ Արյուն
Արյան պլազմայի կենսաքիմիական ցուցանիշները(ռուս.)
Բիրա (Ամուրի վտակ)

Անվան այլ կիրառումների համար տե՛ս՝ Բիրա (այլ կիրառումներ)Բիրա, գետ Ռուսաստանի Հրեական ինքնավար մարզում։ Ամուրի ձախ վտակն է։ Կազմավորվում է Սուտարի և Փոքր Խինգան լեռնաշղթաներից սկիզբ առնող Սուտար և Կուլդար գետերի միախառնումից։ Երկարությունը 424 կմ, նավարկելի է գետաբերանից 89 կմ։ Բիրայի ափին է Բիրոբիջան քաղաքը։
Անվանումը (ռուսերեն՝ Бира́) ունի տունգուս-մանջուրական ծագում. բառացի նշանակում է «գետ»։


== Աղբյուրներ ==
Փոստային ցանկ

Փոստի տարածման ցանկը (անգլերեն՝ mailing list, ML) էլեկտրոնային փոստի հատուկ կիրառություն է, որը թույլ է տալիս տեղեկատվության մասսայական տարածումը մեծ թվով օգտագործողների շրջանում, որոնք ունեն էլ. հասցե և գրանցված են այդ ցանկում։ Վերջինս կառավարվում է սերվերի վրա տեղադրված հատուկ ծրագրի միջոցով։


== Օգտագործում ==
Սկզբունքն այն է, որ էլ. հասցե ունեցողը նամակ է ուղարկում մեկ հասցեի, այսինքն տարածման ցանկի հասցեին և սերվերը այն ուղարկում է ցանկում բոլոր գրանցվածներին։
Հաճախ փոստի տարածման ցանկի մեջ ներգրավվելու համար պետք է գրանցվել, ինչն էլ տեխնիկական քայլերի միջոցով սահմանափակում է արխիվներ մուտք գործելը և կարող է անձնական կյանքի պաշտպանության նպատակով որոշ հարցեր տալ։ Այդպես են օրինակ Yahoo! Groups-ի կամ Google Groups-ի կողմից կառավարվող ցանկերը։


== Աշխատանքը ==
Փոստի տարածման ցանկը ղեկավարվում է մեկ կամա բազմաթիվ ադմինիստրատորների կողմից, որոնք հաստատում են ծառայության օգտագործման կանոնները՝

ցանկին գրանցվելը կարող է անվճար լինել կամ հաստատման սկզբունքով
նամակների ուղարկումը կարող է բաց լինել բոլորի կամ սահմանափակ գրանցվածների համար
ցանկը կարող է սահմանափակ լինել, որոշ նամակներ ուղարկվեն միայն ադմինիստրատորի կողմից հաստատվելուց հետո


== Ծրագրեր և ծառայւթյուններ ==
Sympa
Dada Mail
ilman
Phplist
Ezmlm
LISTSERV
Majordomo
MSN Groups
Google Groups
Yahoo Groups


== Տես նաև ==
Վեբ-ֆորում
Չուրաշևո (այլ կիրառումներ)

Չուրաշևո, կարող է վերաբերել՝

Չուրաշևո - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Չուրաշևո - գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բժիշկ Նոու

«Բժիշկ Նոու» (անգլ.՝ Dr. No), ռեժիսոր Թերենս Յանգի ֆիլմերից, որի գլխավոր դերերը մարմնավորում են Շոն Քոններին, Ուրսուլա Անդրեսը, Ջոզեֆ Ուայզմենը, Ջեք Լորդը, Բերնարդ Լին, Էնթոնի Դոուսոնը, Զենա Մարշալը, Ջոն Կիցմիլերը, Յունիս Գեյսոնը, Լոիս Մաքսուելը։
Ջեյմս Բոնդը մեկնում է Ջամայկա հետաքննելու բրիտանացի գաղտնի գործակալ Ստրենգվեիզի ու նրա քարտուղարի անհետացումը։ Շուտով Բոնդը սկսում է հասկանալ, որ ինքն էլ կարող է գաղտնի անհետանալ իր գործընկերների նման, եթե չկարողանա առաջինը պարզել այդ անհետացումները։ Հետքերն տանում են Կրեբ Կի կղզի, որի սեփականատերն է բժիշկ Նոուն։


== Սյուժե ==
NASA-ի հրամանով Ստրենգվեյզը մեկնում է Ջամայկա կղզի` պարզելու ամերիկյան հռթիռների ընկնելու պատճառը։ Ստրենգվեյզը նշանակված ժամանակին չի կապվում շտաբի հետ։ Թե ինչու՝ պետք է պարզի Ջեյմս Բոնդը՝ 007 գործակալը։


== Դերերում ==


== Վճարներ ==
Շոն Քոնների — 17 000 $ (7 000 ֆունտ ստեռլինգ) +% վճարները։ Ընդհանուր վարձը կազմում է 125 000 $:
Ուրսուլա Անդրես — 10 000 $


== Ծանոթագրություններ ==


== Արտաքին հղումներ ==
Բժիշկ Նոու(անգլ.) ֆիլմը Internet Movie Database կայքում
«Բժիշկ Նոու»(ռուս.) ֆիլմը ԿինոՊոիսկ կայքում։
Կիտեն

Կիտեն (բուլղար․՝ Китен), քաղաք Բուլղարիայի հարավարևելյան հատվածում։ Գտնվում է Բուլղարիայի սևծովյան ափին՝ Կարագաչ գետի շրջակայքում։ Վարչականորեն մտնում է Բուրգասի մարզի Պրիմորսկոյի համայնքի կազմի մեջ։
Ըստ 2012 թվականի մարդահամարի տվյալների՝ Կիտենի բնակչությունը կազմում է 1170 մարդ։


== Աշխարհագրություն ==
Քաղաքը տեղակայված է Բալկանյան թերակղզու վրա՝ Բուլղարիայի սևծովյան ափին՝ ծովի մակարդակից ընդամենը 10 մետր բարձրության վրա։ Մեծ է ծովի ազդեցությունը կլիմայի ձևավորման գործում։
Շնորհիվ նման նպաստավոր աշխարհագրական դիրքի՝ Կիտենը ձեռք է բերել զբոսաշրջային կարևոր նշանակություն տարածաշրջանում։


== Տեսարժան վայրեր ==
Կիտենը բավականին նախընտրելի ուղղություն է տեղացի և արտասահմանցի զբոսաշրջիկների համար։ Քաղաքի սևծովյան հատվածում կան երկու ծովափեր՝ Ատլամանը հյուսիսում, իսկ Ուրդովիզան՝ հարավում։
Քաղաքի առողջարանի շրջակայքում առկա է նաև փոքրիկ նավահանգիստ։ Այնտեղ կարելի է մակույկ վարձել և դրա միջոցով տեղափոխվել հարևան բնակավայրեր՝ Լոզենեց, Ախտոպոլ և Պրիմորսկո։


== Ծանոթագրություններ ==


== Արտաքին հղումներ ==
Կիտենի կմետություն Archived 2008-05-12 at the Wayback Machine. (բուլղ.)
Կիտեն քաղաքի մասին (բուլղ.)
Տեղագրությունը bgmaps.com էլեկտրոնային քարտեզում(չաշխատող հղում) (բուլղ.)
Տեղագրությունը emaps.bg էլեկտրոնային քարտեզում(չաշխատող հղում) (բուլղ.)
Բելայա Բալկա (Զուբրիլինսկոյե գյուղական համայնք)

Անվան այլ կիրառումների համար տե՛ս՝ Բելայա Բալկա (այլ կիրառումներ)Բելայա Բալկա (ռուս.՝ Белая Балка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Զուբրիլինսկի գյուղական համայնքի կազմի մեջ։
Էլեկտրահարություն և կայծակնահարություն

Էլեկտրահարություն և կայծակնահարություն կենցաղային էլեկարասարքերի հետ ոչ ճիշտ կամ անզգույշ վարվելը կարող է հանգեցնել վնասվածքների։ 


== Ախտանիշներ ==

Թեթև տեսակի էլեկտրավնասվածքների դեպքում առաջանում են տեղային կարմրություն և ցավ (այրվածք), մարդը գունատվում է, գտնվում է արգելակված, վախեցած վիճակում։ Ծանր դեպքերում առաջանում են խոր այրվածքներ՝ հոսանքի հետ հպման տեղում մարմնի հյուսվածքների ածխացումով, գիտակցության կորուստ, ջղաձգություն, շնչառության և սրտի գործունեության դադար։
Վնասվածքի ծանրության աստիճանը հիմնականում պայմանավորված է հոսանքի ուժով և հպման տևողությամբ։ Թույլ դիմադրությունը (նշանակություն ունեն խոնավ ձեռքերը, թաց կոշիկները, խոնավ գետինը) ծանրացնում է էլեկտրավնասվածքը, և նույնիսկ 36 Վ լարման «անվնաս» փոփոխական հոսանքի ներգործությունը կարող է մահվան պատճառ դառնալ։ 


=== Առաջին օգնություն ===
Առաջին օգնություն ցույց տալիս ամենից առաջ հարկավոր է դադարեցնել էլեկտրական հոսանքի ներգործությունը, քանի որ տուժողը հաճախ ի վիճակի չի լինում պոկվել էլեկտրալարից։ Հարկավոր է անջատել հոսանքի աղբյուրը անջատիչի, խցանների, հոսանահատիչի միջոցով կամ մի կողմ քաշել տուժածին նախապես մեկուսացնելով օգնություն ցույց տվողի ձեռքերը (ռետինե ձեռնոցով, չոր բրդով) և ոտքերը (ռետինե ճտքակոշիկով)։ Կարելի է նաև էլեկտրալարերը մի կողմ քաշել չոր փայտե առարկայով։ *Շնչառության և սրտի աշխատանքի պահպանման դեպքում տուժածին անհրաժեշտ է լիակատար հանգիստ (մարմնի հորիզոնական դիրք), գոլ ըմպելիք, անուշադրի սպիրտի գոլորշիների շնչում, մաշկի այրվածքի դեպքում բորավազելինով կամ ջրածնի գերօքսիդով մշակում և մանրէազերծված բինտով վիրակապում։
Ծանր վնասվածքների՝ շնչառության, սրտխփոցի դադարի (կլինիկական մահ) դեպքում առաջին օգնությունը նախաբժշկական վերակենդանացումն է (սրտի մերսում, արհեստական շնչառություն՝ «բերան-բերանի»)։ Միաժամանակ անհրաժեշտ է շտապ օգնության բժիշկ կանչել՝ անհետաձգելի բուժօգնություն ցույց տալու և տուժածին հիվանդանոց փոխադրելու համար։ Եթե էլեկտրավնասվածք ստանալուց 30-40 րոպե անց դեռ կա քնկոտություն, գլխապտույտ, գլխացավ, հաճախակի սրտխփոց, քրտնոտություն, դժվարացած շնչառություն, մկանների ջղաձգումներ, տուժածը կարիք ունի բուժական հսկողության և բժշկի օգնության։Էլեկտրավնասվածք կարող է առաջանալ կայծակնահարումից՝ ամպրոպի ժամանակ մթնոլորտային էլեկտրականության պարպումից։ Այն կարծիքը, թե կայծակից (կամ էլեկտրական հոսանքից) տուժածին հարկավոր է հողի մեջ թաղել, որ հոսանքը «դարս գա», ճիշտ չէ, քանի որ օրգանիզմը հողում արագ սառչում է, կրծքավանդակը սեղմվում, ուժեղանում է շնչառական և սրտային անբավարարությունը, բաց է թողնվում առաջին անհրաժեշտ արդյունավետ օգնություն ցույց տալու ժամանակը։


== Արտաքին հղումներ ==
Электротравма: виды, степени электротравм. Помощь при электротравмах.
Зависимость последствий для человека от силы переменного тока и времени его воздействия(չաշխատող հղում)
Հայերը Ճապոնիայում

Հայերը Ճապոնիայում հաստատվել են 19-րդ դարի երկրորդ կեսերից։ Ճապոնիան աշխարհի այն եզակի պետություններից է, որտեղ հայկական համայնք չի ստեղծվել։ Ճապոնիայում ապրող հայերը հիմնականում հնդկահայերն են, որոնք Հնդկաստանից Ճապոնիա են մեկնել առևտրական նպատակներով և հաստատվել այնտեղ։ 1870 թվականին Կալկաթայի «Աբգար և Ընկերություն» ընկերությունը սկսել է նավագնացությաններ իրականացնել դեպի Ճապոնիա և արդեն 1880-ական թվականների կեսին Ճապոնիայի Կոբե, Յոկոհամա և Նագասակի քաղաքները կապել Սինգապուրի, Հոնկոնգի, Փենանգի և Կալկաթայի հետ։


== Ճապոնահայ գործիչներ ==


=== Անահիտ Աբգարյան ===

19-րդ դարի 1890-ական թվականների Ճապոնահայ համայնքի կարկառուն ներկայացուցիչներից են Աղաբեկ եղբայրները, որոնք ղեկավարել են «Աղաբեկ և ընկերություն» առևտրական հաստատությունը, որի օրինակով հետագայում նույնանուն կազմակերպությկան մասնաճյուղ է ստեղծվում Յոկոհամայում։ Այս ընկերությունը գործել է մինչև 1920-ական թվականները՝ Անահիտ Աբգարյանի և նրա որդի Միքայել Աբգարյանի ղեկավարությամբ։
«Աղաբեկ և ընկերություն» կազմակերպության ղեկավար Անահիտ Աբգարյանը 1920 թվականին նշանակվել է Հայաստանի Հանրապետության (1918-1920 թթ) հյուպատոս Ճապոնիայում (աշխարհում առաջին կին հյուպատոսը)։


=== Փափազյան ===
1890-ականների վերջին Ճապոնիա է տեղափոխվել հայ վաճառական Փ.Մ.Փափազյանը, ով այստեղ է մնացել մինչև 1917 թվականը։ 1900-ականների սկզբին Կոբեում գործել է «Մարտին եղբայրներ» ընկերությունը, որն ունեցել է մի խումբ երիտասարդ հայ գործավորներ։ 1920-ական թվականներին Կոբեում գործել է նաև «Փոլ Արաթուն և ընկերությունը», որը Սինգապուրի «Ստեֆընս Փոլ»-ի մասնաճյուղն էր։


== Ճապոնահայ գաղութ ==
20-րդ դարի առաջին կեսին Ճապոնիայում դիվանագիտական աշխատանքի են նշանակվել հայեր տարբեր երկրներից։ Այդպես, 1930-1931 թթ. Ճապոնիայում Իրանի դեսպան է եղել ականավոր դիվանագետ-թարգմանիչ Հովհաննես Խան Մասեհյանը, իսկ 1956-1958 թթ. Ճապոնիայում ԽՍՀՄ դեսպանն է եղել Իվան Թևոսյանը։
1962 թվականին Ճապոնիայում ապրել է Մերձավոր Արևելքից (հիմնականում՝ Իրանից, Իրաքից, Սիրիայից և Լիբանանից), ինչպես նաև Հնդկաստանից դեռևս դարի սկզբում այստեղ գաղթած 10 հայ ընտանիք՝հիմնականում առևտրականներ։


== Ծանոթագրություններ ==


== Արտաքին հղումներ ==
Հայաստանում Ճապոնիայի դեսպանություն
Ճապոնիայում Հայաստանի դեսպանություն
Հայ-ճապոնական հարաբերությունները նկարագրող կայք
Սլովենիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Սլովենիայի օբյեկտները թվով 3-ն են, որը կազմում է ընդհանուր թվի 0,3 %-ը (1073՝ 2017 թվականի դրությամբ)։ Երկու օբյեկտ ընդգրկված է մշակութային չափանիշով, իսկ 1-ը՝ բնական։ Բացի դրանից 2014 թվականի դրությամբ ևս 3 օբյեկտ ներկայացված է թեկնածու ցանկում։
Սլովենիան վավերացրել է Համաշխարհային ժառանգության պաշտպանության կոնվենցիան 1992 թվականի նոյեմբերի 5-ին։
Առաջին օբյեկտը, որը գտնվում է Սլովենիայի տարածքում, ընդգրկվել է ցանկում 1986 թվականին, Համաշխարհային ժառանգության հանձնաժողովի 10-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Սլովենիայի կառավարության կողմից՝ որպես թեկնածու օբյեկտներ։


=== Օբյեկտների աշխարհագրական դասավորվածություն ===


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի պաշտոնական կայք․ Սլովենիայում Համաշխարհային ժառանգության օբյեկտների ցանկ (անգլ.)
Սլովենիայում Համաշխարհային ժառանգության վերաբերյալ հղումների տեղեկատու (անգլ.)
Prussian Blue

Prussian Blue (բառացի prussian blue -  բեռլինյան լազուր), պատանեկան երաժշտական խումբ, որ սկսել է գործել 2003 թվականի սկզբին։ Խմբի կազմում ընդգրկված են եղել երկու երկվորյակ քույրեր՝ Լինքս Վոգան Գայդը (անգլ.՝ Lynx Vaughan Gaede) և Լեմբ Լենոն Գայդը (անգլ.՝ Lamb Lennon Gaede):


== Գաղափարախոսություն և երգերի բովանդակություն ==
Դիզիգոտային երկվորյակներ Գայդ քույրերը ծնվել են 1992 թվականի հունիսի 30-ին Բեյկերսֆիլդում (Կալիֆորնիա)։ Աղջիկներն իրենց մոր՝ Էյպրիլ Գայդի (անգլ.՝ April Gaede) կողմից դաստիարակվել են մի գաղափարախոսությամբ, որ քարոզում էր սպիտակների առավելությունը, սպիտակ ռասիզմը, պայքարը ներգաղթյալների դեմ և այլն։ Դրանք էլ եղել են այն երգերի թեմատիկան, որոնք կատարել է խումբը։
Զանգվածային լրատվամիջոցները պնդում են, որ աղջիկները Հոլոքոստը համարում են առասպել, իսկ նրանց երգերի տեքստերն ունեն ազգայնական ու ռասիստական բնույթ։ Մեծ վեճերի տեղիք է տվել նրանց դրական վերաբերմունքը նացիզմի նկատմամբ. American Broadcasting Company-ին տված հեռուստատեսային հարցազրույցի ժամանակ աղջիկները դրական կարծիք են հայտնել Հիտլերի ու Ռուդոլֆ Հեսսի վերաբերյալ։ ABC-ին տված հարցազրույցի ժամանակ երկվորյակ քույրերը հայտարարել են, թե իրենք Հիտլերին համարում են լավ գաղափարներ ունեցող մեծ մարդ և Հոլոքոստը բնութագրում են որպես չափազանցված։ Նրանք հերքել են նացիստական ճամբարներում գազի խցիկների գոյությունը, ինչպես նաև չեն ընդունել ՍՍ զորքերի 14-րդ դիվիզիայի զինվորների մասնակցությունը ռազմական հանցագործություններին։


== Կարիերայի ավարտ ==
2011 թվականի հուլիսին The Daily iPad-թերթը հրատարակել է հարցազրույց Գայդ քույրերի հետ, որում նրանք պնդում էին, թե այլևս կողմնակից չեն սպիտակ նացիոնալիզմի գաղափարախոսությանը։ Սակայն նրանք պահպանել են լավ հարաբերություններ իրենց մոր հետ, ով իրենց միշտ սովորեցրել է քննադատաբար վերաբերվել իրենց լսածին, ոչ թե պարզապես ընդունել այն։ Լինքսը, սակայն, նախկինի պես կարծում է, որ Հոլոքոստի մասին պատմությունների մեծ մասը սխալ մեկնաբանություն են ստացել։
Հարցազրույցում նաև խոսվել է քույրերի առողջական վիճակի մասին։ Լինքսի մոտ հայտնաբերվել է քաղցկեղ և հեռացվել է նրա ուսին գտնվող ուռուցքը։ Դրանից հետո նրա մոտ զարգացել է ցիկլային սրտխառնոցի համախտանիշ։ Լեմբը տառապում է սկոլիոզից և մեջքի քրոնիկական ցավերից։ Երկու քույրերն էլ ստացել են փաստաթղթեր, որոնք նրանց թույլ են տալիս օրինական կերպով ձեռք բերել մարիխուանա Մոնտանա նահանգում, որպեսզի մեղմացնեն ցավը։
Միևնույն ժամանակ Յութուբ է բեռնվել քույրերի «Still the Same» (հայերեն՝ Էլի նույնն են) երգի տեսահոլովակը։ Դրանից հետո համացանցում լուրեր են տարածվել, թե Prussian Blue խմբի ելույթների դադարեցման իրական պատճառը ոչ թե նրա անդամների հայացքների փոփոխությունն է, այլ նրանց առողջական վիճակի վատացումը։


== Սկավառակագրություն ==


=== Ալբոմներ ===
Fragment of the Future (2004)
The Path We Chose (2005)
For the Fatherland (compilation, 2006)


=== Սինգլներ ===
«Your Daddy»
«Keepers of the Light» (Battlecry featuring Prussian Blue)
«Stand Up»
«I Will Bleed For You»


== Ծանոթագրություններ ==


== Արտաքին հղումներ ==
Էյպրիլ Գայդ (անգլ.) Internet Movie Database կայքում
Լինքս Գայդ (անգլ.) Internet Movie Database կայքում
Լեմբ Գայդ (անգլ.) Internet Movie Database կայքում
Վիլմորեն

Վիլմորեն  (ֆր.՝ Villemorin ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ’Անժելի շրջանը։
Համայնքի INSEE կոդ՝ 17473։


== Բնակչություն ==
Համայնքի բնակչությունը 2010 թվականին կազմում էր 99 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Վիլմորեն (ֆր.)]
Դոնլեսխոզ (Կրասնի Սուլինի շրջան)

Դոնլեսխոզ (ռուս.՝ Донлесхоз), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Պրոլետարսկի գյուղական համայնքի կազմի մեջ։
Աստերոիդների ցանկ (184601-184700)

Աստերոիդների ցանկ (184501-184600)  • Աստերոիդների ցանկ  • Աստերոիդների ցանկ (184701-184800)
 Աստերոիդների ցանկ (184501-184600)  • Աստերոիդների ցանկ  • Աստերոիդների ցանկ (184701-184800)
Կորոկե

Կորոկե, պատկանում է ճապոնական խոհանոցին։ Կորոկեն կոտլետ է պատրաստված մսից, քերած կարտոֆիլից, ծովամթերքից և բանջարեղենից։ Օգտագործվում է նաև ալյուր, ձու, պաքսիմատ և ձիթայուղ։ Այն մատուցվում է ինչպես առանձին ուտեստ, այնպես էլ որպես լրացում մեկ այլ ուտեստի։ Դրանցից է, օրինակ ճապոնական քարրին։


== Պատրաստման եղանակը ==
Կորոկե պատրաստելու ժամանակ կարտոֆիլը կեղևով եփվում է, որից հետո պատրաստում են պյուրե։ Ձիթայուղի մեջ տապակվում է սոխը, այնուհետև աղացած միսը, որին ավելացվում է աղ, համեմունքներ և մի փոքր սերուցք։ Արդեն մի փոքր սառած պյուրեն լցոնվում է այս խճողակով, ստանում կոտլետի տեսք, այնուհետև թաթախվում ալյուրի մեջ, հետո հարած ձվի մեջ, հետո պաքսիմատի մեջ և նոր միայն տապակվում առատ ձիթայուղով։ Այն տապակվելով է միջին ջերմաստիճանում, ստանալով ոսկեդարչնագույն տեսք արդեն համարվում է պատրաստ։ Պատրաստի կորոկեն դասավորվում է նախ անձեռոցիկի վրա, որպեսզի ավելորդ ձիթայուղը ներծծվի և նոր միայն մատուցվում։ (Ճապոնացիները կարծում են, որ ուտեստի վրա ավելորդ յուղի գոյությունը նշան է վատ խոհարարության)։ Կորոկեն դրսից պետք է լինի շատ փխրուն, ներսից շատ փափուկ։
Վիսոկայա Յարուգա

Վիսոկայա Յարուգա (ուկրաիներեն՝ Висока Яруга), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1780 թվականին։
2001 թվականի տվյալներով Վիսոկայա Յարուգա գյուղում բնակվում էր 2 մարդ։ Բնակավայրը զբաղեցնում է 0,097 կմ² տարածք։ Բնակչության խտությունը կազմում էր 20,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլի Կոլոմասով

Վասիլի Մաքսիմովիչ Կոլոմասով (օգոստոսի 14, 1909(1909-08-14), Starye Naymany, Ardatovsky Uyezd, Սիմբիրսկի նահանգ, Ռուսական կայսրություն - մարտի 6, 1987(1987-03-06)), էրզիացի խորհրդային գրող և բանաստեղծ, դրամատուրգ, թարգմանիչ։ ԽՍՀՄ Գրողների միության անդամ (1938)։


== Կենսագրություն ==
Վասիլի Կոլոմասովը ծնվել է Սիմբիրսկի նահանգի Արդատովսկի շրջանի մորդովական Նայմանի գյուղում (այժմ՝ Մորդովիայի Բոլշեբերեզնիկովսկի շրջանի Ստարիե Նայմանի)  գյուղացու ընտանիքում։ 1933 թվականին սովորել է Մորդովական խորհրդային կուսակցական դպրոցում, այնուհետև աշխատել է «Էրզյան կոմունա» թերթում և «Սյատկո» («Կայծ») ամսագրում որպես գրական աշխատակից, «Մոլնիա» կոլտնտեսության նախագահ, զբաղվել է մանկավարժությամբ։ Ավարտել է Մորդովական մանկավարժական ինստիտուտի հեռակա բաժինը։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին, 1943 թվականին ծանր վիրավորվել է և զորացրվել։ 1956 թվականին տեղափոխվել է Սարանսկ, աշխատել Մորդովական գրահրատարակչությունում։ Կյանքի վերջին տարիները (1970-1987) անցկացրել է Մոլնիա ավանում։


== Ստեղծագործություն ==
Որպես բանաստեղծ՝ հանդես է եկել 1931 թվականից։ Նա գրականություն մտավ որպես արձակագիր և դրամատուրգ։ Գրելու հումորային ոճը դրսևորվեց նրա առաջին ստեղծագործություններում՝ «Պրոկոպիչ» (1935) պատմվածքում և «Յահիմ Լավգինով» (1936) վիպակում, որոնցից էլ ծնվեց նրա հիմնական աշխատանքը, «Лавгинов» (1941-1956) վեպը։ Վեպի գլխավոր թեման մորդովական գյուղի կոլեկտիվացումն էր, գյուղացու վերադաստիարակումը կոլտնտեսային կոլեկտիվում։ Վեպի հերոսի անունը դարձավ հարգված Մորդովիայում։ Վեպը իրավամբ մտավ մորդովական գրականության ոսկե ֆոնդ։ 1962 թվականին «Լավգինով»-ը բեմականացվեց և ցուցադրվեց հեռուստատեսությամբ։ Լ. Ելիսեևի թարգմանությամբ վեպը հրատարակվել է ռուսերեն (1959):


== Ընտրյալ ստեղծագործություններ ==
«Яхим Лавгинов» (վիպակ, 1936)
«Прокопыч» (պիես, 1940)
«Норовава» (դրամա, 1945։ 1946 թվականին բեմադրվել է Մորդովական դրամատիկական թատրոնում)
«Каракужонь свадьба» (պիես «Հարսանիք Կարակուժայում», 1960)
«Пайстомо пиштяка» (պատմվածք «Դժբախտը», 1956)
«Кавто церынеть» (պատմվածք «Երկու տղա», 1957),
«Телень ки» (պատմվածք «Ձմեռային ճանապարհ», 1984)Էրզիական լեզվով թարգմանել է բուլղարացի գրողների ստեղծագործությունները, Նիկոլայ Գոգոլի «Ռևիզոր» կատակերգությունը, Հայնրիխ Հայնեի մի շարք բանաստեղծություններ, Միխայիլ Շոլոխովի «Մարդու ճակատագիր» պատմվածքը և այլն։


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Հայրենական պատերազմի II աստիճանի շքանշան
Աշխատանքային կարմիր դրոշի շքանշան


== Ծանոթագրություններ ==


== Արտաքին հղումներ ==
Выставка в память о мордовском писателе В. М. Коломасове
Աֆանասևսկի Պոստիկ

Աֆանասևսկի Պոստիկ ( ռուս.` Афанасьевский Постик), հայաբնակ գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 74 կմ հյուսիս, Պսեկուպս գետի ձախ ափին, ծովի մակարդակից 133 մ բարձրության վրա։


== Բնակչությունը ==
Գյուղի բնակիչներն զբաղվում են թեյի մշակությամբ և այգեգործությամբ։ Գյուղում կար ակումբ և բուժկայան։ 1989 թվականին գյուղում ապրում էր 84 մարդ, որից 39 հայեր, 36 ռուսներ և 9 ուկրաինացիներ։ 1999 թվականին գյուղն ուներ 67 բնակիչ, իսկ 2010 թվականին` 50 բնակիչ։


== Պատմությունը ==
Գյուղը հիմնադրել են Արևմտյան Հայաստանից գաղթած հայերը` 1865 թվականին։ Այն իր անունն ստացել է պահակակետի պետ, ուրյադնիկ Աֆանասևի անունից։
1925-1953 թվականներին գյուղն ընդգրկված է եղել Տուապսեի Հայկական ազգային շրջանի կազմում։
Աֆանասևսկի Պոստիկ գյուղում է ծնվել Խորհրդային Միության հերոս Հմայակ Սնոպլյանը։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Հալբե

Հալբե (գերմ.՝ Halbe), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Շենկենլենդհենի ենթակայության տակ։ Բնակչությունը 2219 մարդ է (2010 թվականի դեկտեմբերի 31–ի տվյալներով)։ Զբաղեցնում է 78,08 կմ² տարածք։ Պաշտոնական կոդը՝ 12 0 61 216։
Կոմունան ստորաբաժանվում է 4 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Դուկի Բասելար

Դուկի Բասելար  (պորտ.՝ Duque Bacelar), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևելյան մարզում։ Մտնում է Կուելյու Նետուի գավառի կազմի մեջ։ Բնակչությունը կազմում է 10 798 մարդ՝ 2006 թվականի տվյալներով։ Գրավում է 369,964 կմ2 տարածք։ Բնակչության խտությունը՝ 34,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 11 865 667,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1 167,54 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,540 (տվյալները՝ ՄԱԿ-ի զարգացման ծրագրի)


== Արտաքին հղումներ ==
Տեղեկություններ Դուկի Բասելարի  մասին
Պղնձե օձ (Նեհուշտան)

Աստվածաշնչյան Թվեր գրքում Նեհուշտանը (կամ Նոհեստան) (եբրայերեն։ נחושתן կամ נחש הנחושת) բրոնզե (պղնձե) օձ է բարձրացված ձողի (շտանդարտ) վրա, որն Աստված պատվիրել էր կանգնեցնել թունավոր օձերի (կրակե օձեր) խայթոցներից իսրայելցիներին պաշտպանելու համար (Թվեր գիրք, 21:9)։
Եգիպտոսից անապատներով Քանան տեղափոխվելու երկար տարիներ շարունակվող ճանապարհորդության ընթացքում իսրայելցիները կորցնում են հավատը և սկսում բողոքել։ Սրան հետևում է Աստծո կողմից որպես պատիժ ուղարկված թունավոր օձերի տեսքով անձրևը (Մովսեսի դեմ խոսելու և իրեն չհավատալու համար)։ Եզեկիա արքան հետագա պատկերամարտության կրոնական ռեֆորմների շրջանում ոչնչացնում է Նեհուշտանը կռապաշտական դրսևորումներից խուսափելու նպատակով (4 թագ. 18:4)։


== Գրադարձությունը և թարգմանությունը ==
Անվանումը գրադարձվում է «Նոհեստան» (Nohestan) Դուայ-Ռեյմսի 1899 թ. աստվածաշնչում։ Ուղղափառ Հրեական Աստվածաշնչում հանդես է գալիս "Nechushtan" ձևով ։
Աստվածաշնչի հայերեն տարբերակում, անգլերեն ստանդարտ տարբերակում և ժամանակակից մեծաքանակ թարգմանություններում հայտնի է Պղձե օձ ձևով։


== Օձի պատկերումը ==

Օձի պաշտամունքը հայտնի է եղել Քանանի տարածքում Բրոնզի դարում ։ Աստվածաշնչյան այս դրվագը բազմիցս վերարտադրվել և ներկայացվել է կտավներում։ Դրանցից մեկը Ֆեոդորա Բրունի «Պղնձե օձ» ստաղծագործությունն է, մյուս համանուն նկարը ստեղծվել է նկարիչ Յակոպո Տինտորետոյի կողմից 1575 թ. և զբաղեցնում է Վենետիկի Սան-Ռոկկո եկեղեցու նկարազարդված առաստաղի կենտրոնական հատվածը։
Նոր Կտակարանում Քրիստոսը համեմատում է Մարդու Որդու համբարձումը Նեհուշտանի բարձրացման (կանգնեցման) հետ (Հովհաննես, 3:14-15)


== Տես նաև ==
Կադուցեուս
Կռապաշտություն
Ասկլեպիուսի գավազան
Օձերն Աստվածաշնչում
Օձի սիմվոլիկան


== Ծանոթագրություններ ==


== Հղումներ ==
[./File:PD-icon.svg ] Այս հոդվածը ներառում է տեքստը հրապարակման այժմ հանրային տիրույթում։ Kaufmann., Իսահակ Хусик, Jastrow Morris - կրտսերը, Ջ. Ֆրեդերիկ Маккарди (1901-1906). "Պղնձե օձը". Հրեական Հանրագիտարան.    
Բա, Մարտին (1968). Թվերը։ Մեկնաբանություն (N 613, Այն Է. 7 խմբ.). Вестминстер Ջոն Knox Մամլո. PP. 155-8. Թիվ ISBN 978-0-664-22320-5. 
Օլսոն, Դենիս Տ. (1996). Olson, Dennis T. (1996). Numbers. Louisville:  


== Արտաքին հղումներ ==
Հրեական Հանրագիտարան, ս. վ. "Нехуштан"
Naassian". "Համալիրի Mystica.
Բրոնզե Օձ։ Ամսի 21:4-9, Հովհ 3:9-15
Զիրիկովո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ Զիրիկովո
Զիրիկովո (ռուս.՝ Зириково, բաշկիրերեն՝ Ерек), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 204 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3477) Կազբեգ

(3477) Կազբեգ (անգլ.՝ Kazbegi), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,345648 ա. մ., առավելագույնը մոտենում է 2,0835 ա. մ. հեռավորության վրա և հեռանում 2,6078 ա. մ.։ Արեգակի շուրջ մեկ ամբողջական պտույտ է կատարում 1312,18 երկրային օրվա ընթացքում, իր ուղեծրով շարժվելով միջինում 0,274353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3477) Կազբեգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
999

Անվան այլ կիրառումների համար տե՛ս՝ 999 (այլ կիրառումներ)999 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 999 թվականն է, 
X դարի 99-րդ տարին։


== Դեպքեր ==


== Ծնունդներ ==


== Մահեր ==
Այրիկդաղի

Այրիկդաղի, լեռ Հայկական լեռնաշխարհում, Վանա լճի արևելյան կողմում, Վարագ լեռան մոտ, բարձրությունը 3205 մ, ջրառատ է։ Դրա հարավային մասով է հոսում Մենուայի ջրանցքը։


== Ծանոթագրություններ ==
Լ'Էկայ

Լ'Էկայ (ֆր.՝ L'Écaille), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 191 մարդ, բնակչության խտությունը` 20.87 մարդ/կմ²։ Բնակավայրը զբաղեցնում է 9.15 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 25։ Ակտիվության ցուցանիշը կազմում է 80,8 %։ 105 աշխատունակ մարդկանցից աշխատել է 101 անձ (53 տղամարդ և 48 կին)։ Գործազուրկ են եղել 4 անձ (2 տղամարդ և 2 կին)։ 25 անաշխատունակներից 12-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Գևորգ եկեղեցի (Ներքին Հոռաթաղ)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, եկեղեցի  Արցախի Հանրապետության Մարտակերտի շրջանի Ներքին Հոռաթաղ գյուղում։


== Պատմություն ==
Սուրբ Գևորգ եկեղեցու հիմնարկեքի արարողությունը կատարվել է 2012 թվականի մարտի 20-ին՝ Արցախի թեմի առաջնորդ Տ. Պարգև արքեպիսկոպոս Մարտիրոսյանի կողմից։ Եկեղեցին կառուցվել է 7 ամսում, գնդապետ Նորայր Ասլանյանի նախաձեռնությամբ։
Հիմնարկեքի արարողությանը մասնակցել են ՀՀ նախագահի ռազմական խորհրդական, գեներալ-գնդապետ Միքայել Հարությունյանը, Արցախի Պաշտպանության նախարար, ՊԲ հրամանատար, գեներալ-լեյտենանտ Մովսես Հակոբյանը, ՀՀ ՊՆ և Արցախի ՊԲ բարձրաստիճան զինվորականներ, զորամասի սպայական և զինվորական անձնակազմերը՝ հրամանատար Նորայր Ասլանյանի գլխավորությամբ, Մարտակերտի շրջանային և համայնքային իշխանությունների ներկայացուցիչներ, ազատամարտիկներ, Ներքին Հոռաթաղի բնակիչներ և ուխտավորներ։


== Ծանոթագրություններ ==
Սինգրյանովո

Սինգրյանովո (ռուս.՝ Сынгряново, բաշկիրերեն՝ Һеңрән), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբզերիկ

Աբզերիկ, գյուղ Արևմտյան Հայաստանում, Վանի վիլայեթի Վանի գավառում, Բերկրի քաղաքից մոտ 50 կմ հարավ-արևելք։
Գտնվում էր գեղատեսիլ սարահարթի վրա։ Գյուղի դաշտերը ոռոգվում են Սև ջուր գետի վտակներից մեկով։ Բնակիչները զբաղվում էին այգեգործությամբ, անասնապահությամբ և երկրագործությամբ։
Թուրքերի կողմից գյուղն ավերվել է Առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Վիկտոր Ռեմիզով

Վիկտոր Վլադիմիրովիչ Ռեմիզով (ռուս.՝ Виктор Владимирович Ремизов, հոկտեմբերի 17, 1958(1958-10-17) կամ 1958, Սարատով, ՌԽՖՍՀ, ԽՍՀՄ), արձակագիր, գրող, լրագրող։ «Ազգային բեսթսելլեր» գրական մրցանակի  (2017), «Ուսանողական բուքեր» մրցանակի  (2014), «Ռուսաստանի բուքեր» մրցանակի  (2014), «Մեծ գիրք» մրցանակի (2014)  եզրափակիչ փուլերի մասնակից։ 


== Կենսագրություն ==
Ծնվել է 1958 թվականի հոկտեմբերի 17-ին, Սարատովում, որտեղ էլ նա անցկացրել է իր մանկությունն ու պատանությունը։ Սարատովի դպրոցն ավարտելուց հետո ընդունվել  է երկրաբանահետախուզական տեխնիկում, որը հաջողությամբ ավարտել է։ Խորհրդային Միության զինված ուժերի շարքերում ծառայությունն ավարտելուց հետո ընդունվել և հաջողությամբ ավարտել է Մոսկվայի պետական համալսարանի բանասիրական ֆակուլտետը։ Մեկ սեզոն աշխատել է որպես արշավախմբի գեոդեզիստ։ Համալսարանում սովորելու ընթացքում աշխատել է որպես բեռնակիր և պահակ։ Մոսկվայի թիվ 31 դպրոցում երկու տարի դասավանդել է ռուսաց լեզու և գրականություն։ 1988 թվականից աշխատել է որպես լրագրող և հրապարակախոս։ Հրապուրվում է ճանապարհորդություններով, սիրում է ծանոթանալ չհետազոտված բնական տարածքներին, նախընտրում է միայնակ նավարկել  Ռուսաստանի գետերում։
Ակտիվորեն զբաղվում է գրական ստեղծագործությամբ. Ռեմիզովի աշխատանքները տպագրվել են «Նովի Միր» ամսագրում։ Ռեմիզովի գրքերը պատմում են օխոտյան տայգայի և Արկտիկայի բնակիչների մասին։ Նրա ստեղծագործություններում ներկայացվում են սովորական հասարակ մարդկանց պատմությունները, ովքեր գովերգում են անփոփոխարինելի արժեքները` բարությունը, քաջությունն ու արդարությունը։ 2008 թվականին «Время» հրատարակչությունը հրատարակել է նրա պատմվածքների գիրքը՝ «Կետանդա»-ն։ 2014 թվականին լույս է տեսել «Ազատ կամք» վեպը, որը հատուկ ուշադրության է արժանացել ընթերցողների, գրականագետների ու քննադատների կողմից։ Վեպն ընդգրկվել է մի շարք հեղինակավոր` «Մեծ գիրք», «Ռուսական բուքեր», «Ուսանողական բուկեր» մրցանակների եզրափակիչ փուլի մասնակիցների ցանկում, թարգմանվել է եվրոպական մի շարք լեզուներով և արաբերեն։ 2016 թվականին լույս է տեսել Ռեմիզովի «Գայթակղություն» երրորդ գիրքը, որը դարձել է Ազգային բեսթսելլեր գրական մրցանակի եզրափակիչ փուլի մասնակից։ 2020 թվականին լույս է տեսել հեղինակի մեկ այլ գործ՝ «Հավերժական սառածություն»՝ պատմական մեծ վեպը, որը հիմնված է իրական իրադարձությունների վրա։
Բնակվում է Մոսկվայի մերձակայքում։ Ամուսնացած է։ Կնոջ` Տատյանայի հետ միասին դաստիարակում են երկու որդիներին՝ Սերգեյին և Ստեփանին։


== Արձագանքներ ==
Գրականագետ Կիրիլ Անկուդինովը, ծանոթանալով Վիկտոր Ռեմիզովի առաջին գրքին, նրա գրական մոտեցումները նկարագրել է այսպես.


== Մատենագիտություն ==
Արձակ գրքեր

Виктор Ремизов «Кетанда», 2008 год;
Виктор Ремизов «Воля вольная», 2014 год;
Виктор Ремизов «Искушение», 2016 год;
Виктор Ремизов «Вечная мерзлота», 2020 год.


== Պարգևներ և մրցանակներ ==
«Մեծ գիրք» մրցանակ (2014),
«Ռուսաստանի բուքեր» մրցանակ (2014),
«Ազգային բեսթսելլեր» գրական մրցանակ  (2017)։


== Ծանոթագրություններ ==


== Արտաքին հղումներ ==
Между точками «А» и"Б"
Интервью писателя о романе «Воля вольная»
Գլորիա Էստեֆան

Գլորիա Էստեֆան (Gloria Estefan, ի ծնե անունը՝ Gloria María Milagrosa Fajardo García, սեպտեմբերի 1, 1957(1957-09-01), Հավանա, Կուբա), լատինոամերիկյան երգչուհի և երգերի հեղինակ, ով ապրում և աշխատում է ԱՄՆ-ում։ Վաճառել է մոտավորապես 100 ձայնագրություն և ստացել է հինգ Գրեմմի մրցանակ։ Էստեֆանը համարվում է լատինոամերիկյան փոփ երաժշտության թագուհին։


== Կենսագրություն ==
Էստեֆանը ծնվել է Հավանայում, 16 ամսականում հարազատները տեղափոխել են Մայամի, քանի որ Կուբայում կոմունիստական շարժումներ էին տեղի ունենում։ 1975 թվականին իր ամուսնու՝ Էմիլիո Էստեֆանի հետ Գլորիան ստեղծել է լատինոամերիկյան Miami Sound Machine խումբը, որում հանդես էլ որպես մենակատար։ Սկզբում նրանք երգերը կատարել են իսպաներենով, սակայն շուտով սկսել են անգլերենով հանդես գալ։ 1984 թվականին Էստեֆանը սոլո համերգներով հանդես է եկել ԱՄՆ-ում և Լատինական Ամերիկայի երկրներում։ 1980-ական թվականներին նա հայտնվել է աղյուսակներում, իսկ նրա 3 սինգլները գլխավորել են Billboard Hot 100-ը։
Երգչուհին իր ճանաչման գագաթնակետին հասել է շրջագայության ժամանակ՝ 1990 թվականի մարտի 20-ին, երբ իր ավտոբուսին բեռնատար է բախվել։ Էստեֆանը ստացել է լուրջ ողնաշարային վնասվածք, որից ապաքինվել է մեկ տարի հետո։ 1991 թվականին վերադարձել է և գլխավորել է հիթ շքերթները «Coming Out of the Dark» սինգլով։ Դրանից հետո թողարկել է մեծագույն հիթերի ալբոմ։ 1994 թվականին հրապարակվել է ամերիկյան փոփ երաժշտության դասական տարբերակով քավերներ, որոնց գլխավորել է Hold Me Thrill Me Kiss Me սինգլը։ Երկու տարի անց Էստեֆանը հրավիրվել է հանդես գալու Ատլանտայի Օլիմպիական խաղերի փակման արարողությանը։
2011 թվականի սեպտեմբերին երգչուհին թողարկել է նոր ալբոմ՝ «Միս փոքրիկ Հավանա» (անգլ.՝ Miss Little Havana):

		
		


== Սկավառակագրություն ==


=== Ստուդիական ալբոմներ ===


== Ծանոթագրություններ ==


== Արտաքին հղումներ ==
Երգչուհու պաշտոնական կայք
Gloria Estefan Official Fan TV
Կասյանովկա (Չերտկովսկի շրջան)

Անվան այլ կիրառումների համար տե՛ս՝ Կասյանովկա (այլ կիրառումներ)Կասյանովկա (ռուս.՝ Касьяновка), գյուղ Ռուսաստանի Ռոստովի մարզի Չերտկովսկի շրջանում։ Մտնում է Օսիկովսկի գյուղական համայնքի կազմի մեջ։
Բայշու Պարնաիբա Մարանյենսի գավառ

Բայշու Պարնաիբա Մարանյենսի գավառ (պորտ.՝ Microrregião do Baixo Parnaíba Maranhense) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 129 381 մարդ 2006 թվականի տվյալով։ Զբաղեցված տարածքը 6872,865 կմ²։ Բնակչության խտությունը 18,8 մարդ/կմ²։


== Վիճակագրություն ==
Համախառն ներքին արտադրանքը կազմել է 124 506 249,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 011,92 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,526


== Գավառի կազմ ==
Գավառի կազմի մեջ են մտնում հետևյալ համայնքները.

Արայոզիս
Մագալյայնս դի Ալմեյդա
Սանտա Կիտերիյա դու Մարանյան
Սանտանա դու Մարանյան
Սան Բերնարդու
Ագուա Դոսի դու Մարանյան